真係好多謝友人竟然咁有我心 , 知道我一直都想試下坤記d食物水準 , 友人行開SSP就去左坤記買糕點比我食 , 感激== 砵仔糕 ~ 呢個糕點唔係特別好食 , 味道唔香不特上 , 而且唔夠出面買到個d砵仔糕多豆 , 有少許失望。 芝麻糕 ~ 好濃郁既芝麻味道 , 一層一層咁食起黎又方便 , 仲食到有微粒既芝麻 , 好正呀!!! 白糖糕 ~ 真係唔同出面食到既白糖糕咁有酸味 , 坤記既白糖糕的確係最有水準 , 甜度適中 , 食完之後個口又唔會有一陣奇怪既酸味 , 值得一讚呢!!!